Svarbus teisinis pranešimas

|

31986L0297

1986 m. gegužės 26 d. Tarybos direktyva dėl valstybių narių įstatymų, susijusių su žemės ūkio ir miškų ūkio ratinių traktorių darbo velenais ir šių velenų apsauga, suderinimo

Oficialusis leidinys L 186 , 08/07/1986 p. 0019 - 0025 specialusis leidimas suomių kalba: skyrius 13 tomas 15 p. 0180  specialusis leidimas švedų kalba: skyrius 13 tomas 15 p. 0180  CS.ES skyrius 13 tomas 008 p. 152  - 158 ET.ES skyrius 13 tomas 008 p. 152  - 158 HU.ES skyrius 13 tomas 008 p. 152  - 158 LT.ES skyrius 13 tomas 008 p. 152  - 158 LV.ES skyrius 13 tomas 008 p. 152  - 158 MT.ES skyrius 13 tomas 008 p. 152  - 158 PL.ES skyrius 13 tomas 008 p. 152  - 158 SK.ES skyrius 13 tomas 008 p. 152  - 158 SL.ES skyrius 13 tomas 008 p. 152  - 158

		Tarybos direktyva1986 m. gegužės 26 d.dėl valstybių narių įstatymų, susijusių su žemės ūkio ir miškų ūkio ratinių traktorių darbo velenais ir šių velenų apsauga, suderinimo(86/297/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi techniniai reikalavimai, kuriuos privalo atitikti ratiniai žemės ūkio ir miškų ūkio traktoriai pagal nacionalines teisės normas, inter alia, siejasi su traktoriaus darbo velenu ir šio veleno apsauga;kadangi šie reikalavimai pavienėse valstybėse narėse skiriasi; kadangi todėl būtina, kad visos valstybės narės, arba papildydamos, arba vietoje galiojančių jose nuostatų priimtų vienodus reikalavimus, ypač norint suteikti galimybę, kad EEB tipo patvirtinimo tvarka, kuri buvo svarstoma 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [4] su paskutiniais pakeitimais, padarytais Ispanijos ir Portugalijos stojimo akte, galėtų būti taikoma kiekvienam traktoriaus tipui;kadangi 1978 m. birželio 29 d. Tarybos rezoliucija dėl Europos Bendrijų veiksmų programos dėl darbo saugos ir sveikatos užtikrinimo [5] numato, kad nelaimingų atsitikimų prevencijos principai bus įgyvendinti projektuojant ir kuriant agregatus ir mašinas, įskaitant žemės ūkio sektorių; kadangi nuostatos dėl traktoriaus darbo velenų ir šių velenų apsaugos sudaro saugos veiksnius;kadangi ratiniams žemės ūkio ir miškų ūkio traktoriams skirtų nacionalinių įstatymų suderinimas – tai ir valstybių narių abipusis pripažinimas bandymų, kuriuos atlieka kiekviena valstybė narė, remdamasi bendrais reikalavimais,PRIĖMĖ ŠIĄ DIREKTYVĄ:1 straipsnis1. "Žemės ir miškų ūkio traktorius" – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis yra teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje ir miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti.2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis ne mažesnis kaip 6 km/h ir ne didesnis kaip 30 km/h.2 straipsnisJokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą, uždrausti prekybą juo, jo registraciją, eksploatacijos pradžią arba naudojimą dėl priežasčių, susijusių su traktoriaus darbo velenu ir šio veleno apsauga, jeigu ši atitinka I priede išdėstytus reikalavimus.3 straipsnisŠi direktyva neturi įtakos valstybių narių teisei, deramai laikantis Sutarties nuostatų, nustatyti konkrečius reikalavimus, kuriuos valstybės narės laiko būtinais, norėdamos užtikrinti, kad darbuotojai, dirbdami minėtais traktoriais, būtų apsaugoti, jeigu tai nereiškia, kad traktoriaus darbo velenas ir šio veleno apsauga yra modifikuojami šioje direktyvoje nenurodytu būdu.4 straipsnisBet kokie pakeitimai, būtini, kad I priedo ir EEB tipo patvirtinimo sertifikato pavyzdžio priedo, pateikto II priede, reikalavimai būtų derinami su technikos pažanga, priimami laikantis Direktyvos 74/150/EEB 13 straipsnyje nustatytos tvarkos.5 straipsnis1. Valstybės narės priima įstatymus ir kitus teisės aktus, kurie, įsigalioję per aštuoniolika mėnesių nuo šios direktyvos priėmimo dienos, įgyvendina šią direktyvą. Apie tai jos nedelsdamos praneša Komisijai. Tačiau I priedo 5.2 punkto reikalavimai netaikomi iki 1995 m. spalio 1 d.2. Valstybės narės pateikia Komisijai šios direktyvos taikymo srityje priimamų pagrindinių nacionalinės teisės nuostatų tekstus.6 straipsnisŠi direktyva skirta valstybėms narėms.Priimta Briuselyje, 1986 m. gegužės 26 d.Tarybos varduPirmininkasG. Braks[1] OL C 164, 1983 6 23, p. 5.[2] OL C 307, 1983 11 14, p. 104.[3] OL C 341, 1983 12 19, p. 2.[4] OL L 84, 1974 3 28, p. 10.[5] OL C 165, 1978 7 11, p. 3.--------------------------------------------------I PRIEDASAPIBRĖŽIMAS IR TAIKYMO SRITIS, PARAIŠKA DĖL EEB TIPO PATVIRTINIMO, EEB TIPO PATVIRTINIMAS, DARBO VELENŲ TIPAI, PROJEKTAVIMO IR IŠDĖSTYMO REIKALAVIMAI BEI ŠIŲ VELENŲ APSAUGINIAI APTVARAI1. APIBRĖŽIMAS IR TAIKYMO SRITIS1.1. "Traktoriaus darbo velenas" (TDV) – tai išsikišusi traktoriaus varomojo veleno dalis, sukamąjį judesį perduodanti mašinai.1.2. Šios direktyvos nuostatos taikomos tik 1.1 punkte apibrėžtiems traktoriaus gale esantiems darbo velenams. Tačiau toliau pateikto 5.2 punkto reikalavimai galioja tik traktoriams, kurių vienos iš varomųjų ašių mažiausia pastovi arba reguliuojama tarpvėžė yra bent 1150 mm.2. PARAIŠKA DĖL EEB TIPO PATVIRTINIMO2.1. Paraišką, kad traktoriaus tipui būtų suteiktas tipo patvirtinimas dėl darbo veleno ir šio veleno apsaugos, privalo įteikti traktoriaus gamintojas arba gamintojo įgaliotasis atstovas.2.2. Kartu su paraiška privalu įteikti traktoriaus dalių, kurioms galioja šios direktyvos reikalavimai, tinkamu ir reikiamo smulkumo masteliu nubraižytus tris egzempliorius brėžinių.2.3. Traktorius, atitinkantis tipą, kurį prašoma patvirtinti, arba tos traktoriaus dalys, kurios yra būtinos atlikti šioje direktyvoje nurodytus bandymus, turi būti pristatytos į techninę tarnybą, atsakingą už tipo patvirtinimo bandymus.3. EEB TIPO PATVIRTINIMAS3.1. Kiekvienąkart suteikiant arba atsisakant suteikti patvirtinimą prie EEB tipo patvirtinimo sertifikato turi būti pridėtas II priede nurodytą pavyzdį atitinkantis sertifikatas.4. DARBO VELENO TIPAI4.1. Darbinio veleno techninės rodikliai turi atitikti vieno iš 1 lentelėje pateiktų tipų:1 LENTELĖDarbo veleno tipų rodikliaiTipas | Vardinis skersmuo (mm) | Išdrožų skaičius | Vardinis darbo veleno sūkių skaičius aps./min. [1] || |1 | 35 | 6 | tiesios išdrožos | 540 ir (arba) 1000 |2 | 35 | 21 | Evolventinės išdrožos |3 | 45 | 20 |4.2. Turi būti įmanoma darbo veleno sūkių skaičių išlaikyti tinkamomis priemonėmis.4.3. Jeigu tarp variklio sūkių skaičiaus ir darbo veleno sūkių skaičiaus yra daugiau negu vienas perdavimo santykis, jo pakeitimas turi būti suvokiamas. Papildomai turi būti imtasi konkrečių projektavimo priemonių, kurios užtikrintų, kad minėtas perdavimo santykis negalėtų pasikeisti savaime, ypač veleno sūkių skaičių keičiant į didesnį. Šis saugos įtaisas turi veikti kiekvieną kartą, kai darbo velenas yra įjungtas.4.4. Turi būti įtaisytos priemonės, visą laiką rodančios pasirinktą darbo veleno sūkių skaičių.5. PROJEKTAVIMO IR IŠDĖSTYMO REIKALAVIMAI5.1. Galinio darbo veleno sukimosi kryptisPagal laikrodžio rodyklę, kai į darbo veleną žiūrima traktoriaus važiavimo kryptimi.5.2. Laisvoji erdvė aplink darbo velenąLaisvoji erdvė aplink darbo veleną turi atitikti 1 paveiksle pateiktus brėžinius ir 2 lentelėje nurodytus matmenis.+++++ TIFF +++++2 LENTELĖLaisvosios erdvės matmenysTipas | a min. | b maks. | c maks. | f min. | g min. | i min. | Sferos R maks. | α min. |1 | 76 | 80 | 60 | 120 | 240 | 280 | 76 | 55º |2 |3 | 89 | 100 | 65 | 145 | 290 | 295 | 89 | 51º |5.3. Darbo veleno apsauga5.3.1. Apsauga5.3.1.1. Darbo velenas turi būti apsaugotas traktoriuje įtaisytu gaubtu, dengiančiu šio veleno bent jau viršutinę dalį ir du šonus, kaip parodyta toliau pateiktame 2 paveiksle, arba kitomis priemonėmis, užtikrinančiomis tokį patį apsaugos lygį, pvz., darbo velenas sumontuojamas traktoriaus korpuso įduboje arba veleno apsauga užtikrinama atskira dalimi (vilkimo kablio tvirtinimo detalėmis, movos gaubtu ir t. t.).5.3.1.2. Apsauginių aptvarų matmenys, skirti darbo veleno tipui, pateikti 3 lentelėje.5.3.1.3. Su traktoriumi turi būti taip pat pristatomas papildomas nesisukantis, visiškai uždengiantis nenaudojamą darbo veleną įtaisas.5.3.2. Apsauginių aptvarų charakteristikos5.3.2.1. Apsauginiai aptvarai turi būti suprojektuoti taip, kad netrukdytų (arba kad palengvintų) naudoti ir prižiūrėti traktorių.Atlikti traktoriaus techninę priežiūrą turi būti įmanoma nenuimant apsauginio aptvaro.5.3.2.2. Naudojamos medžiagos turi būti atsparios nepalankioms orų sąlygoms, medžiagų mechaninės savybės šaltyje turi išlikti nepakitusios ir turi būti pakankamai stiprios.5.3.2.3. Apsauginiai aptvarai negali turėti pjaunamų arba smailių briaunų; juose negali būti didesnių kaip 8 mm skersmens skylių arba kvadrato ar stačiakampio kraštinių, jeigu šios kraštinės nėra būtinos pritvirtinti kardaninio veleno universalios lankstos apsaugo grandinę ir turi išlaikyti 120 daN apkrovą, išskiriant atvejį, kai aptvaras suprojektuotas taip, kad negali būti naudojamas kaip laiptelis.+++++ TIFF +++++3 LENTELĖDarbo veleno apsauginio aptvaro matmenysTipas | Apsauginio aptvaro matmenys [2] (mm) |a | b ± 5 | c ± 5 | d ± 5 |1 | 70 | 125 | 85 | 285 |2 | 70 | 125 | 85 | 285 |3 | 80 | 150 | 100 | 300 |[1] Išskyrus tuos darbo velenus, kurių sūkiai yra susiję su traktoriaus važiavimo greičiu.[2] Jeigu traktorius turi du darbo velenus, b ir (arba) d matmenys gali būti keičiami, kad tarp darbo velenų ir apsauginių aptvarų būtų išlaikomas vienodas tarpas.--------------------------------------------------II PRIEDASPAVYZDYS+++++ TIFF +++++--------------------------------------------------


title: 1966 m. spalio 25 d. Tarybos direktyva, iš dalies keičianti 1964 m. birželio 26 d. Tarybos direktyvą dėl gyvūnų sveikatos problemų, turinčių įtakos Bendrijos vidaus prekybai šviežia mėsa

text:
Svarbus teisinis pranešimas

|

31966L0601

Oficialusis leidinys 192 , 27/10/1966 p. 3302 - 3304 specialusis leidimas suomių kalba: skyrius 3 tomas 1 p. 0178  specialusis leidimas danų kalba: serija I skyrius 1965-1966 p. 0213  specialusis leidimas švedų kalba: skyrius 3 tomas 1 p. 0178  specialusis leidimas anglų kalba: serija I skyrius 1965-1966 p. 0244  specialusis leidimas graikų k.: skyrius 03 tomas 2 p. 0054

		Tarybos direktyva1966 m. spalio 25 d.iš dalies keičianti 1964 m. birželio 26 d. Tarybos direktyvą dėl gyvūnų sveikatos problemų, turinčių įtakos Bendrijos vidaus prekybai šviežia mėsa(66/601/EEB)EUROPOS EKONOMINĖS BENDRIJOS TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę,kadangi 1964 m. birželio 26 d. Tarybos direktyva [2] dėl gyvūnų sveikatos problemų, turinčių įtakos Bendrijos vidaus prekybai šviežia mėsa, įsigaliojo 1965 m. birželio 30 dieną;kadangi minėta direktyva sudaro pirmąjį suderinimo etapą, kuriuo siekiama panaikinti prekybos kliūtis, atsirandančias dėl valstybių narių veterinarinių nuostatų skirtumų, ypač dėl mėsos higienos;kadangi direktyvos įtraukimas į kiekvienos valstybės narės įstatymus parodė, kad jos nuostatos turėtų būti suderintos su naujausiomis technikos ir mokslo žiniomis bei įgyta patirtimi;kadangi todėl originaliame tekste kiek galima greičiau turi būti padaryti tam tikri pakeitimai, nepakenkiant pagrindiniams direktyva nustatytos sistemos standartams ir principams;kadangi, atsižvelgiant į įgytą patirtį, kai kuriuos minėtoje direktyvoje pateiktus sąvokų apibrėžimus reikėtų išplėsti;kadangi būtina nurodyti, kad mėsos prekybos uždraudimo priežastys turi būti nurodytos paskirties šalyje atliekamo veterinarinio patikrinimo metu, visų pirma, siekiant apibrėžti veterinarijos eksperto, atsakingo už nuomonės siuntėjui pateikimą, įgaliojimus;kadangi reikėtų aiškiai nurodyti, kad prekiaujant šviežia mėsa, kuri nėra skirta vartoti žmonių maistui, nacionalinės nuostatos galioja tol, kol bus priimti Bendrijos reglamentai;kadangi nuostatas dėl skerdyklų higienos reikia išlaikyti, bet reikalavimą, kad skerdyklose būtų specialios vietos, kur nebūtų skerdžiami tam tikrų konkrečių rūšių gyvūnai, galima panaikinti;kadangi patirtis parodė, kad mažų mėsos gabalų ir subproduktų žymėjimo antspaudais reikalavimus reikėtų iš dalies pakeisti ir kad reikėtų leisti naudoti violetines dažiąsias medžiagas kartu su metilvioletiniu,PRIĖMĖ ŠIĄ DIREKTYVĄ:1 straipsnis1964 m. birželio 26 d. Tarybos direktyva dėl gyvūnų sveikatos problemų, turinčių įtakos Bendrijos vidaus prekybai šviežia mėsa, iš dalies keičiama taip, kaip nurodyta tolesniuose straipsniuose.2 straipsnis1. "a) "skerdena" yra visas paskersto gyvūno kūnas nuleidus kraują, išėmus vidurius, nupjovus kojas ties riešu ir čiurna, nupjovus galvą, uodegą ir pieno liauką, o galvijams, avims, ožkoms ir neporakanopiams – nudyrus kailį ar odą."2. 2 straipsnio b punktas pabaigoje papildomas žodžiais "natūraliai sujungti arba nesujungti su skerdena".3 straipsnis3 straipsnio 1 dalies c punkte žodžiai "pripažintas sveiku" pakeičiami žodžiais "ir po tokio patikrinimo pripažintas tinkamu skerdimui bei Bendrijos vidaus prekybai šviežia mėsa".4 straipsnis4 straipsnio 4 dalyje po žodžio "skerdyklose" įterpiami žodžiai "ar mėsos išpjaustymo įmonėse".5 straipsnis"1. Nepažeidžiant įgaliojimų, numatytų 4 straipsnio 3 dalies antros pastraipos antrajame sakinyje, valstybė narė gali uždrausti prekiauti šviežia mėsa jos teritorijoje, jei paskirties šalyje atliekamo sveikatos patikrinimo metu nustatoma, kad:a) tokia mėsa netinkama vartoti žmonių maistui arbab) nebuvo laikomasi 3 straipsnio nuostatų."6 straipsnis1. 6 straipsnio 1 dalies A punkto a papunktyje žodžiai "und Schweinen" vokiškame tekste išbraukiami.2. "d) šviežią mėsą, neskirtą vartoti žmonių maistui."3. "Šviežia mėsa, nurodyta pirmiau minėtuose a, b ir c papunkčiuose, gali būti vežama tik pagal 3 straipsnį."7 straipsnisI priedo I skyriaus 1 punktas iš dalies keičiamas taip:a) b papunkčio tekstas pakeičiamas taip:"b) pakankamai didelės skerdimo patalpos, kad darbą būtų galima atlikti gerai; skerdimo patalpoje, kur skerdžiamos kiaulės ir kitų rūšių gyvuliai, turi būti speciali vieta skerstinoms kiaulėms;"b) e papunktis išdėstomas taip:"e) atskiros patalpos riebalams, odoms, ragams ir kanopoms saugoti, jeigu šios atliekos nepašalinamos iš skerdyklos skerdimo dieną;"c) p papunktis išdėstomas taip:"p) pakankamas, tinkamo spaudimo, tik geriamojo vandens tiekimas; tačiau negeriamas vanduo gali būti naudojamas išimtiniais atvejais garo gamybai, jeigu šiam tikslui įrengtais vamzdžiais vanduo teka tik garui gaminti ir nenaudojamas kitiems tikslams."8 straipsnis"18. Neporakanopių, vyresnių kaip keturios savaitės kiaulių ir vyresnių kaip trys mėnesiai galvijų skerdena patikrinimui turi būti pateikiama perkirsta išilgai stuburo į dvi skerdenų puses. Kiaulių ir neporakanopių galvos taip pat perskiriamos išilgai. Jei tai būtina tikrinant, oficialiai paskirtas veterinarijos gydytojas gali pareikalauti perkirsti išilgai visas skerdenas."9 straipsnis1. I priedo VII skyriaus 29 dalies pirmoje įtraukoje žodžiai "nugarinėje dalyje" išbraukiami.2. "30. Kepenys ženklinamos jose išdeginant ženklus pagal 28 dalį.Galvos, liežuviai, širdys, plaučiai ir kepenys ženklinami rašalu arba juose išdeginami ženklai pagal 28 dalį.Tačiau jaunesnių kaip trijų mėnesių galvijų, kiaulių, avių ir ožkų liežuvius ir širdis žymėti antspaudu neprivaloma."3. "31. Tais atvejais, kai gabalai, išskyrus riebalus, poodinius riebalus, uodegas, ausis ir kulniukus, gauti mėsos išpjaustymo įmonėse iš tinkamais antspaudais pažymėtų skerdenų, neturi antspaudo, jie pagal 28 dalį turi būti ženklinami rašalu arba išdegintu ženklu, kuriame vietoj skerdyklos veterinarinio patvirtinimo numerio nurodomas išpjaustymo įmonės numeris.Lašinių, nuo kurių pašalinta oda, gabalai dedami kartu partijomis po penkis gabalus, užplombuojami oficialiai prižiūrint ir ženklinami etiketėmis pagal 32 dalį."4. "32. Kai skerdenos gabalai arba subproduktai siunčiami pakuotėse, 28 ir 31 dalyse numatytas atspaudas turi būti uždėtas ant aiškiai matomos prie pakuotės pritvirtintos etiketės taip, kad, pakuotė atidarius, jis būtinai būtų sugadintas."32 dalies paskutinis sakinys išbraukiamas.5. "33. Tik metilvioletinis arba bet kuri kita violetinė dažioji medžiaga, kurią naudoti šiam tikslui leidžiama pagal Bendrijos taisykles, gali būti naudojama mėsos antspaudavimui rašalu."10 straipsnis"34. Sveikatos sertifikatą, pridedamą prie mėsos, vežamos į paskirties šalį, privalo išduoti oficialiai paskirtas veterinarijos gydytojas mėsos pakrovimo metu. Sveikatos sertifikato forma ir turinys turi atitikti II priede pateiktą pavyzdį, informacija sertifikate turi būti pateikiama bent paskirties šalies kalba, ir jame turi būti pateikta II priedo pavyzdyje nurodyta informacija."11 straipsnis"a) - pirmiau aprašyta mėsa (3)- etiketė, pritvirtinta prie pirmiau aprašytos mėsos (3) pakuočiųturi antspaudą, rodantį, kad tai yra patvirtintose skerdyklose paskerstų gyvulių mėsa;"12 straipsnisValstybės narės priima įstatymus ir kitus teisės aktus, kurie įsigalioję per aštuonis mėnesius nuo pranešimo apie šią direktyvą, įgyvendina šią direktyvą, ir nedelsdamos apie tai praneša Komisijai.13 straipsnisŠi direktyva skirta valstybėms narėms.Priimta Briuselyje, 1966 m. spalio 25 d.Tarybos varduPirmininkasB. W. Biesheuvel[1] OL 130, 1966 7 19, p. 2466/66.[2] OL 121, 1964 7 29, p. 2012/64.--------------------------------------------------


title: 2011 m. rugsėjo 20 d. Komisijos direktyva 2011/81/ES, kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą deltametriną  Tekstas svarbus EEE

text:
21.9.2011

               LT

               Europos Sąjungos oficialusis leidinys

               L 243/16

         KOMISIJOS DIREKTYVA 2011/81/ES
   2011 m. rugsėjo 20 d.
   kuria iš dalies keičiama Europos Parlamento ir Tarybos direktyva 98/8/EB, į jos I priedą įrašant veikliąją medžiagą deltametriną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikia įvertinti siekiant nuspręsti, ar jas reikia įrašyti į Direktyvos 98/8/EB I, IA arba IB priedą, sąrašas. Tame sąraše yra deltametrinas;

               (2)

               vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar deltametriną galima naudoti 18-to tipo produktams (insekticidams, akaricidams ir kitų nariuotakojų kontrolės produktams), apibrėžtiems tos direktyvos V priede, gaminti;

               (3)

               Švedija buvo paskirta už ataskaitos rengimą atsakinga valstybe nare ir 2008 m. birželio 27 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2011 m. gegužės 6 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis atliktais vertinimais galima daryti išvadą, kad biocidiniai produktai, kurių sudėtyje yra deltametrino ir kurie naudojami kaip insekticidai, akaricidai ir kitų nariuotakojų kontrolės produktai, turėtų atitikti Direktyvos 98/8/EB 5 straipsnio reikalavimus. Todėl deltametriną galima įrašyti į tos direktyvos I priedą;

               (6)

               Sąjungos lygmeniu buvo įvertinti ne visi galimi naudojimo būdai. Todėl reikėtų, kad valstybės narės įvertintų tuos naudojimo būdus arba poveikio scenarijus ir žmonėms bei aplinkos komponentams keliamą riziką, į kuriuos reikiamai neatsižvelgta Sąjungos lygmens rizikos analizėje, ir išduodamos produkto autorizacijos liudijimus užtikrintų, kad siekiant nustatytą riziką sumažinti iki priimtino lygio būtų imtasi reikiamų priemonių arba būtų nustatytos specialios sąlygos;

               (7)

               atsižvelgiant į nustatytą riziką vandens ekosistemai, kai produktai naudojami patalpose užtvaroms nuo kenkėjų sudaryti, ir todėl tam tikras jų kiekis nuteka į nuotekų valymo įrenginius, tikslinga reikalauti, kad taip naudojamiems produktams nebūtų išduodami autorizacijos liudijimai, nebent būtų pateikta duomenų, kuriais įrodoma, kad produktas atitiks Direktyvos 98/8/EB 5 straipsnio ir VI priedo reikalavimus, jei reikia – taikant atitinkamas rizikos mažinimo priemones;

               (8)

               šios direktyvos nuostatos turėtų būti vienu metu taikomos visose valstybėse narėse ir taip užtikrinama, kad biocidiniams produktams, kurių sudėtyje yra veikliosios medžiagos deltametrino, būtų sudarytos vienodos rinkos sąlygos ir kad biocidinių produktų rinka veiktų tinkamai;

               (9)

               veiklioji medžiaga turėtų būti įrašyta į Direktyvos 98/8/EB I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, pagal Direktyvos 98/8/EB 12 straipsnio 1 dalies c punkto ii papunktį prasidedančiu medžiagos įrašymo dieną;

               (10)

               įrašius medžiagą, valstybėms narėms turėtų būti nustatytas tinkamas laikotarpis Direktyvos 98/8/EB 16 straipsnio 3 daliai įgyvendinti;

               (11)

               todėl Direktyva 98/8/EB turėtų būti atitinkamai iš dalies pakeista;

               (12)

               šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2012 m. rugsėjo 30 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Tas nuostatas jos taiko nuo 2013 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

   4 straipsnis
   Ši direktyva skirta valstybėms narėms.

      Priimta Briuselyje 2011 m. rugsėjo 20 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Direktyvos 98/8/EB I priede įrašoma:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas (išskyrus produktus, kuriuose yra daugiau negu viena veiklioji medžiaga; tokiems produktams atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „49

                     deltametrinas

                     (S)-α-ciano-3-fenoksibenzil (1R,3R)-3-(2,2-dibromovinil)-2,2-dimetilciklopropano karboksilatas
                     CAS Nr. 52918–63–5
                     EB Nr. 258–256–6

                     985 g/kg

                     2013 m. spalio 1 d.

                     2015 m. rugsėjo 30 d.

                     2023 m. rugsėjo 30 d.

                     18

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina naudojimo arba poveikio scenarijus ir žmonėms bei aplinkos komponentams keliamą riziką, kurie nebuvo tinkamai įvertinti atliekant Sąjungos rizikos vertinimą, jei to reikia konkretaus produkto atveju.
                     Produktų neleidžiama naudoti patalpoms apdoroti, jei dėl to jie nuteka į nuotekų valymo įrenginius, tokiu mastu, dėl kurio kyla nepriimtina rizika, kaip nustatyta Sąjungos lygmens vertinime, nebent būtų pateikta duomenų, kuriais įrodoma, kad produktas atitiks Direktyvos 98/8/EB 5 straipsnio ir VI priedo reikalavimus, jei reikia – taikant atitinkamas rizikos mažinimo priemones.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikti Komisijos interneto svetainėje http://ec.europa.eu/comm/environment/biocides/index.htm


title: 1976 m. gruodžio 13 d. Tarybos Direktyva dėl priemonių, padedančių veiksmingai naudotis įsisteigimo laisve ir laisve teikti paslaugas draudimo agentų ir brokerių veiklos (ISIC ex 630 grupė) srityje, ypač dėl pereinamųjų šios veiklos priemonių

text:
Svarbus teisinis pranešimas

|

31977L0092

Oficialusis leidinys L 026 , 31/01/1977 p. 0014 - 0019 specialusis leidimas suomių kalba: skyrius 6 tomas 1 p. 0191  specialusis leidimas graikų k.: skyrius 06 tomas 1 p. 0243  specialusis leidimas švedų kalba: skyrius 6 tomas 1 p. 0191  specialusis leidimas ispanų kalba: skyrius 06 tomas 1 p. 0219  specialusis leidimas portugalų kalba skyrius 06 tomas 1 p. 0219

		Tarybos Direktyva1976 m. gruodžio 13 d.dėl priemonių, padedančių veiksmingai naudotis įsisteigimo laisve ir laisve teikti paslaugas draudimo agentų ir brokerių veiklos (ISIC ex 630 grupė) srityje, ypač dėl pereinamųjų šios veiklos priemonių(77/92/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 49, 57, 66 ir 235 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi pagal Sutartį pasibaigus pereinamajam laikotarpiui bet koks diskriminavimas nacionalinės priklausomybės pagrindu dėl įsisteigimo laisvės ir laisvės teikti paslaugas yra draudžiamas; kadangi toks nacionalinio režimo principas ypač taikomas kalbant apie teisę stoti į profesines organizacijas, kai asmeniui vykdant profesinę veiklą šios teisės įgyvendinimas būtinas;kadangi ne visose valstybėse narėse nustatytos sąlygos draudimo agento ir brokerio veiklai pradėti bei vykdyti; kadangi kai kuriais atvejais imtis šios veiklos ir ją vykdyti galima laisvai, tačiau kitais atvejais galioja griežtos nuostatos, pagal kurias galimybė imtis šio verslo suteikiama tik turint oficialius kvalifikaciją patvirtinančius įrodymus;kadangi atsižvelgiant į valstybių narių draudimo agento ir brokerio veiklos apimties skirtumus pageidautina kuo tiksliau nustatyti veiklos rūšis, kurioms turi būti taikoma ši direktyva;kadangi, be to, Sutarties 57 straipsnis numato, kad norint palengvinti asmenims imtis savarankiškos veiklos ir ją vykdyti, reikia išleisti direktyvas dėl tarpusavio diplomų, pažymėjimų ir kitų kvalifikaciją patvirtinančių įrodymų pripažinimo ir dėl valstybių narių įstatymais ir kitais teisės aktais nustatytų nuostatų derinimo;kadangi, nesant tarpusavio diplomų pripažinimo ar betarpiško suderinimo, vis dėlto pageidautina palengvinti sąlygas veiksmingai naudotis įsisteigimo laisve ir laisve teikti paslaugas aptariamoje veikloje, ypač priimant Bendrosiose programose [3] numatytas pereinamąsias priemones, kad būtų išvengta nepagrįstų sunkumų tų valstybių narių, kuriose teisei imtis minėtos veiklos netaikomos jokios sąlygos, piliečiams;kadangi, norint išvengti tokių sunkumų, pereinamosios priemonės turėtų būti numatytos tam, kad būtų galima pripažinti pakankama kvalifikacija imtis aptariamos veiklos priimančiosiose valstybėse narėse, kuriose yra nustatytos taisyklės, reglamentuojančios šios veiklos pradėjimo sąlygas, tai, kad atitinkamą veiklą užsienio pilietis vykdė savo valstybėje narėje pakankamai ilgai ir neseniai, o atvejais kai nereikalaujama ankstesnės patirties, kad būtų užtikrinta, kad konkretus asmuo turi profesinių žinių, lygiaverčių toms, kurių priimančioji valstybė narė reikalauja iš savo piliečių;kadangi, atsižvelgiant į Nyderlanduose vyraujančią situaciją, kur draudimo brokeriai pagal jų profesines žinias yra padalyti į keletą kategorijų, lygiavertė sistema turėtų būti numatyta ir kitų valstybių narių piliečiams, norintiems imtis veiklos pagal tam tikrą kategoriją; kadangi pats tinkamiausias ir objektyviausias kriterijus kategorijai nustatyti yra darbuotojų, kurie dirba ar yra dirbę suinteresuoto asmens vadovaujami, skaičius;kadangi kai draudimo agento veikla susijusi su vienos ar daugiau draudimo įmonių nuolatinių įgaliojimų įgyvendinimu, suteikiančių pagal šią direktyvą naudos gavėjui teisę, dėl tam tikrų arba visų draudimo operacijų, įeinančių į tos draudimo įmonės arba įmonių įprastos veiklos sritį, prisiimti privalomus įsipareigojimus tokios įmonės arba įmonių vardu, šiam asmeniui privaloma leisti imtis draudimo brokerio veiklos priimančiojoje valstybėje narėje;kadangi ši direktyva bus nebetikslinga, kai tik bus suderintos sąlygos pradėti ir plėtoti nagrinėjamą veiklą ir bus tarpusavyje pripažįstami diplomai, pažymėjimai ir kitos formalios kvalifikacijos;kadangi tiek, kiek valstybėse narėse galiojančios sąlygos mokamiems darbuotojams pradėti ir plėtoti šioje direktyvoje nurodytą veiklą priklauso nuo profesinių kvalifikacijų bei sugebėjimų, ši direktyva taip pat turėtų būti taikoma ir šiai asmenų grupei, norint pašalinti kliūtis laisvam darbuotojų judėjimui ir taip papildyti 1968 m. spalio 15 d. Tarybos reglamentu Nr. 1612/68/EEB [4] dėl darbuotojų judėjimo laisvės Bendrijoje su pakeitimais ir papildymais, padarytais Reglamentu Nr. 312/76/EEB [5], priimtas priemones;kadangi dėl tos pačios priežasties mokamiems darbuotojams taip pat turėtų būti taikomos nuostatos dėl geros reputacijos įrodymų ir įrodymų dėl to, kad anksčiau jie nebuvo bankrutavę,PRIĖMĖ ŠIĄ DIREKTYVĄ:1 straipsnis1. Valstybės narės priima šioje direktyvoje nurodytas priemones, reglamentuojančias fizinių asmenų, bendrovių ar įmonių (toliau — naudos gavėjai), kurioms taikoma Bendrųjų programų I antraštinė dalis ir kurie nori savarankiškai vykdyti 2 straipsnyje nurodytą veiklą, įsisteigimą ar paslaugų teikimą savo teritorijose.2. Ši direktyva taip pat taikoma valstybių narių piliečiams, kurie pagal Reglamentą Nr. 1612/68/EEB nori 2 straipsnyje nurodytą veiklą vykdyti kaip mokami pagal darbo sutartį dirbantys darbuotojai.2 straipsnis1. Ši direktyva taikoma šioms Bendrosios įsisteigimo laisvės apribojimų panaikinimo programos III priedo ISIC ex grupėje išvardytoms veiklos rūšims:a) profesinei veiklai asmenų, kurie, visiškai laisvai pasirinkdami įmonę, draudimo ir perdraudimo rizikų atžvilgiu, suveda draustis ir persidrausti norinčius asmenis su draudimo arba perdraudimo įmonėmis, atlieka draudimo ir perdraudimo sutarčių sudarymo parengiamąjį darbą ir, jei reikia, padeda tokias sutartis administruoti ir vykdyti, ypač pateikus draudimo išmokos reikalavimą;b) profesinei veiklai asmenų, kuriems pagal vieną arba keletą sutarčių pavesta arba kurie įgalioti veikti vienos arba kelių draudimo įmonių vardu ir naudai arba tik jų naudai, pristatant, pasiūlant ir atliekant draudimo sutarčių sudarymo parengiamąjį darbą arba sudarant tokias sutartis, arba padedant administruoti ir vykdyti tokias sutartis, ypač pateikus draudimo išmokos reikalavimą;c) kitų nei šios dalies a ir b punktuose nurodytų asmenų, kurie, veikdami tokių asmenų vardu, be kitų darbų, atlieka parengiamąjį darbą, pristato draudimo sutartis arba surenka draudimo įmokas su sąlyga, kad tokioje veikloje neprisiimami jokie draudiminiai įsipareigojimai gyventojams ir gyventojai neprisiima jokių draudiminių įsipareigojimų, veiklai.2. Ši direktyva pirmiausia taikoma šioms valstybėse narėse taip apibūdintoms veiklos rūšims:a) šio straipsnio 1 dalies a punkte nurodytai veiklai:- Belgijoje:- Courtier d'assuranceVerzekeringsmakelaar,- Courtier de réassuranceHerverzekeringsmakelaar;- Danijoje:- Juridiske og fysiske personer, som driver selvstændig virksomhed som formidler ved afsætning af forsikringskontrakter;- Vokietijoje:- Versicherungsmakler,- Rückversicherungsmakler;- Prancūzijoje:- Courtier d'assurance,- Courtier d'assurance maritime,- Courtier de réassurance;- Airijoje:- Insurance broker,- Reinsurance broker;- Italijoje:- Mediatore di assicurazioni,- Mediatore di riassicurazioni;- Nyderlanduose:- Makelaar,- Assurantiebezorger,- Erkend assurantieagent,- Verzekeringsagent;- Jungtinėje Karalystėje:- Insurance broker;b) šio straipsnio 1 dalies b punkte nurodytai veiklai:- Belgijoje:- Agent d'assuranceVerzekeringsagent;- Danijoje:- Forsikringsagent;- Vokietijoje:- Versicherungsvertreter;- Prancūzijoje:- Agent général d'assurance;- Airijoje:- Agent;- Italijoje:- Agente di assicurazioni;- Liuksemburge:- Agent principal d'assurance,- Agent d'assurance;- Nyderlanduose:- Gevolmachtigd agent,- Verzekeringsagent;- Jungtinėje Karalystėje:- Agent;c) šio straipsnio 1 dalies c punkte nurodytai veiklai:- Belgijoje:- Sous-agentSub-agent;- Danijoje:- Underagent;- Vokietijoje:- Gelegenheitsvermittler,- Inkassant;- Prancūzijoje:- Mandataire,- Intermédiaire,- Sous-agent;- Airijoje:- Sub-agent;- Italijoje:- Subagente;- Liuksemburge:- Sous-agent;- Nyderlanduose:- Sub-agent;- Jungtinėje Karalystėje:- Sub-agent.3 straipsnisValstybės narės, kuriose, norint imtis 2 straipsnyje nurodytos veiklos ir ją vykdyti, reikia įvykdyti tam tikras kvalifikacijos sąlygas, užtikrina, kad bet kuriam to prašančiam naudos pagal šią direktyvą gavėjui, prieš jam įsisteigiant arba prieš pradedant laikinai vykdyti veiklą, būtų pateikiama visa informacija apie taisykles, reglamentuojančias jo ketinamą vykdyti veiklą.4 straipsnisKai valstybėje narėje 2 straipsnio 1 dalies a ir b punktuose nurodytai veiklai pradėti ir ją vykdyti reikia turėti bendrųjų, komercinių arba profesinių žinių ir gebėjimų, toji valstybė narė pakankamu tokių žinių arba gebėjimų įrodymu laiko tai, kad viena iš atitinkamos veiklos rūšių buvo vykdoma kitoje valstybėje narėje bet kurį toliau nurodytą laikotarpį:a) ketverius iš eilės metus dirbant savarankiškai arba einant vadovo pareigas; arbab) dvejus iš eilės metus dirbant savarankiškai arba einant vadovo pareigas, kai naudos gavėjas įrodo, kad mažiausiai trejus metus jis dirbo pas vieną ar daugiau draudimo agentų arba brokerių arba vienoje arba daugiau draudimo įmonių; arbac) vienerius metus dirbant savarankiškai arba einant vadovo pareigas, kai naudos gavėjas įrodo, kad atitinkamos veiklos jis yra mokęsis ir turi tai patvirtinantį pažymėjimą, pripažintą valstybės narės arba kompetentingos profesinės organizacijos laikomą visiškai atitinkančiu jos reikalavimus.5 straipsnis1. Jeigu valstybė narė 2 straipsnio 1 dalies a punkte nurodytai veiklai pradėti arba ją vykdyti nustato griežtesnius reikalavimus už tuos, kuriuos ji nustato dėl 2 straipsnio 1 dalies b punkte nurodytos veiklos, dėl 2 straipsnio 1 dalies a punkte nurodytos veiklos ji gali reikalauti, kad analogiška veikla būtų buvusi vykdoma kitoje valstybėje narėje tam tikrą toliau nurodytą laiką:a) ketverius iš eilės metus dirbant savarankiškai arba einant vadovo pareigas; arbab) dvejus iš eilės metus dirbant savarankiškai arba einant vadovo pareigas, kai naudos gavėjas įrodo, kad mažiausiai trejus metus jis dirbo pas vieną ar daugiau draudimo agentų arba brokerių ar vienoje arba daugiau draudimo įmonių; arbac) vienerius metus dirbant savarankiškai arba einant vadovo pareigas, kai naudos gavėjas įrodo, kad atitinkamos veiklos jis yra mokęsis ir turi tai patvirtinantį pažymėjimą, pripažintą valstybės narės arba kompetentingos profesinės organizacijos laikomą visiškai atitinkančiu jos reikalavimus.Pagal 2 straipsnio 1 dalies b punkto nuostatas naudos gavėjo vykdoma veikla, kai ji apima vienos arba daugiau draudimo įmonių nuolatinių įgaliojimų, suteikiančių tam asmeniui teisę, dėl tam tikrų arba visų draudimo operacijų, įeinančių į įprastą tos draudimo įmonės arba įmonių vykdomos veiklos sritį, prisiimti privalomus įsipareigojimus tokios įmonės arba įmonių vardu, vykdymą, laikoma lygiaverte 2 straipsnio 1 dalies a punkte minimai veiklai.2. Tačiau Nyderlanduose 2 straipsnio 1 dalies a punkte nurodytai veiklai pradėti ir vykdyti taikomos šios papildomos sąlygos:- kai naudos gavėjas nori dirbti kaip "makelaar", jis privalo būti vykdęs atitinkamą veiklą įmonėje, kurioje jis vadovavo mažiausiai dešimčiai darbuotojų,- kai naudos gavėjas nori dirbti kaip "assurantiebezorger", jis privalo būti vykdęs atitinkamą veiklą įmonėje, kurioje jis vadovavo mažiausiai penkiems darbuotojams,- kai naudos gavėjas nori dirbti kaip "erkend assurantieagent", jis privalo būti vykdęs atitinkamą veiklą įmonėje, kurioje jis vadovavo mažiausiai dviem darbuotojams.6 straipsnis1. Kai valstybėje narėje 2 straipsnio 1 dalies c punkte nurodytai veiklai pradėti ir ją vykdyti reikia turėti bendrųjų, komercinių arba profesinių žinių bei gebėjimų, toji valstybė narė pakankamu tokių žinių arba gebėjimų įrodymu laiko tai, kad viena iš atitinkamos veiklos rūšių buvo vykdoma kitoje valstybėje narėje bet kurį iš toliau nurodytų laikotarpių:a) dvejus iš eilės metus dirbant savarankiškai arba pas vieną arba daugiau draudimo agentų arba brokerių arba vienoje arba daugiau draudimo įmonių; arbab) vienerius metus pagal šio straipsnio 1 dalies a punkte nurodytas sąlygas, kai naudos gavėjas įrodo, kad atitinkamos veiklos jis yra mokęsis ir turi tai patvirtinantį pažymėjimą, pripažintą valstybės narės arba kompetentingos profesinės organizacijos laikomą visiškai atitinkančiu jos reikalavimus.2. 2 straipsnio 1 dalies a ir b punktuose minėtos veiklos vykdymas bent vienerius metus ir atitinkamo apmokymo įgijimas laikomi šio straipsnio 1 dalyje nurodytų reikalavimų įvykdymu.7 straipsnis4, 5 ir 6 straipsniuose nurodytais atvejais atitinkama veikla negali būti baigta vykdyti daugiau kaip prieš dešimt metų prieš paduodant 9 straipsnio 1 dalyje minimą paraišką. Tačiau kai valstybėje narėje jos piliečiams yra nustatytas trumpesnis terminas, toks pats laikotarpis turi būti taikomas ir naudos gavėjams.8 straipsnis1. Asmuo laikomas vykdęs veiklą eidamas vadovo pareigas, kaip nurodyta 4 straipsnyje ir 5 straipsnio 1 dalyje, kai jis atitinkamoje srityje dirbo kaip:a) įmonės vadovas arba įmonės filialo vadovas; arbab) įmonės vadovo pavaduotojas arba jo įgaliotasis atstovas, kai tokias pareigas einančio asmens atsakomybė buvo lygiavertė jo atstovaujamojo vadovo atsakomybei.2. Asmuo taip pat yra laikomas vykdęs veiklą eidamas vadovo pareigas, kaip nurodyta 4 straipsnyje, kai į jo pareigas draudimo įmonėje įėjo vadovavimas draudimo agentams arba jų darbo priežiūra.3. Į 4 straipsnio b punkte ir 5 straipsnio 1 dalies b punkte nurodytas pareigas turėjo įeiti atsakomybė už draudimo sutarčių gavimą, administravimą ir vykdymą.9 straipsnis1. Tai, kad 4, 5, 6 ir 7 straipsniuose išvardytos sąlygos įvykdytos, įrodoma kilmės valstybės narės arba valstybės narės, iš kurios atitinkamas asmuo atvyko, kompetentingos institucijos arba įstaigos išduotu pažymėjimu, kuris pateikiamas kartu su atitinkamo asmens pateikta paraiška vykdyti priimančiojoje valstybėje narėje vieną iš aptariamos veiklos rūšių.2. Valstybės narės paskiria šio straipsnio 1 dalyje nurodytą pažymėjimą išduodančias kompetentingas institucijas ar įstaigas per 13 straipsnyje nurodytą terminą ir apie tai nedelsdamos praneša kitoms valstybėms narėms ir Komisijai.3. Per 13 straipsnyje nustatytą terminą valstybės narės taip pat praneša kitoms valstybėms narėms ir Komisijai apie įstaigas ir institucijas, kurioms reikia pateikti paraišką kartu su ją patvirtinančiais dokumentais norint priimančiojoje valstybėje narėje vykdyti 2 straipsnyje nurodytą veiklą.10 straipsnis1. Kai priimančioji valstybė narė iš savo piliečių, norinčių imtis 2 straipsnyje nurodytos veiklos ir ją vykdyti, reikalauja gerą reputaciją patvirtinančio įrodymo ir įrodymo, kad asmuo anksčiau nebuvo bankrutavęs, arba vieno iš minėtų įrodymų, ji pakankamu įrodymu, jog kitų valstybių narių piliečiai atitinka šiuos reikalavimus, pripažįsta kilmės valstybės narės arba valstybės narės, iš kurios atvyksta užsienio pilietis, išrašą iš "teismo registro" arba, jei tokios galimybės nėra, kompetentingos teismo arba administracinės institucijos išduotą lygiavertį dokumentą.2. Kai kilmės valstybė narė arba valstybė narė, iš kurios atvyksta užsienio pilietis, neišduoda šio straipsnio 1 dalyje nurodyto dokumento, jį galima pakeisti pareiškimu prisiekus, o valstybėse, kuriose pareiškimas prisiekus nėra numatytas — oficialiu pareiškimu, kurį atitinkamas asmuo pateikia kompetentingai teismo arba administracinei institucijai arba prireikus — notarui kilmės valstybėje narėje arba valstybėje narėje, iš kurios tas asmuo atvyksta; tokia institucija arba notaras išduoda pareiškimo prisiekus arba oficialaus pareiškimo autentiškumą patvirtinantį pažymėjimą. Pareiškimas, kad anksčiau nebūta bankroto, taip pat gali būti pateiktas minėtos šalies kompetentingai profesinei organizacijai.3. Pagal šio straipsnio 1 ir 2 dalis išduotus dokumentus privaloma pateikti ne vėliau kaip per tris mėnesius nuo jų išdavimo dienos.4. Valstybės narės per 13 straipsnyje nustatytą terminą paskiria už šio straipsnio 1 ir 2 dalyse nurodytų dokumentų išdavimą atsakingas institucijas ir įstaigas, ir apie tai nedelsdamos informuoja kitas valstybes nares ir Komisiją.Per 13 straipsnyje nustatytą terminą kiekviena valstybė narė taip pat praneša kitoms valstybėms narėms ir Komisijai apie institucijas arba įstaigas, kurioms reikia pateikti šiame straipsnyje minėtus dokumentus, papildančius paraišką dėl 2 straipsnyje minėtos veiklos vykdymo priimančiojoje valstybėje narėje.5. Kai priimančiojoje valstybėje narėje reikalaujama finansinę padėtį patvirtinančių įrodymų, minėtoji valstybė kilmės valstybės narės arba valstybės narės, iš kurios atitinkamas užsienio pilietis atvyksta, bankų išduotus pažymėjimus laiko lygiaverčiais savo teritorijoje išduotiems pažymėjimams.11 straipsnisPriimančioji valstybė narė, kuri iš savo piliečių, norinčių pradėti 2 straipsnyje nurodytą veiklą arba ją vykdyti, reikalauja duoti priesaiką arba pateikti oficialų pareiškimą, ir kai tokio pobūdžio priesaikos arba pareiškimo formos negali naudoti kitų valstybių narių piliečiai, užtikrina, kad pastariesiems būtų pasiūlyta tinkama ir lygiavertė priesaikos arba pareiškimo forma.12 straipsnisŠi direktyva taikoma tol, kol įsigalios nuostatos dėl aptariamos veiklos pradėjimą ir vykdymą reglamentuojančių nacionalinių taisyklių derinimo.13 straipsnisValstybės narės priima priemones, kurios, įsigaliojusios per 18 mėnesių nuo pranešimo apie šią direktyvą dienos, įgyvendina šią direktyvą, ir apie tai nedelsdamos informuoja Komisiją.14 straipsnisValstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.15 straipsnisŠi direktyva skirta valstybėms narėms.Priimta Briuselyje, 1976 m. gruodžio 13 d.Tarybos varduPirmininkasM. van der Stoel[1] OL C 78, 1971 8 2, p. 13.[2] OL C 113, 1971 11 9, p. 6.[3] OL 2, 1962 1 15, p. 32/62 ir 36/62.[4] OL L 257, 1968 10 19, p. 2.[5] OL L 39, 1976 2 14, p. 2.--------------------------------------------------


title: 2012 m. lapkričio 26 d. Komisijos direktyva 2012/39/ES, kuria dėl tam tikrų žmogaus audinių ir ląstelių ištyrimo techninių reikalavimų iš dalies keičiama Direktyva 2006/17/EB  Tekstas svarbus EEE

text:
27.11.2012

               LT

               Europos Sąjungos oficialusis leidinys

               L 327/24

         KOMISIJOS DIREKTYVA 2012/39/ES
   2012 m. lapkričio 26 d.
   kuria dėl tam tikrų žmogaus audinių ir ląstelių ištyrimo techninių reikalavimų iš dalies keičiama Direktyva 2006/17/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos direktyvą 2004/23/EB, nustatančią žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus (1), ypač į jos 28 straipsnio e punktą,
   kadangi:

               (1)

               2006 m. vasario 8 d. Komisijos direktyvoje 2006/17/EB, įgyvendinančioje Europos Parlamento ir Tarybos direktyvą 2004/23/EB, nustatančią žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus (2), reikalaujama, kad ŽTLV I tipo antikūnų tyrimai būtų atliekami donorams, kurie gyvena arba kurių kilmės vieta yra šios ligos didelio sergamumo vietovė, arba kurie gyvena su lytiniais parteriais, kilusiais iš tokių vietovių, arba kai donoro tėvai kilę iš tokių vietovių. Šiuos tyrimus reikalaujama atlikti tiek lytinių ląstelių donorams pagal Direktyvos 2006/17/EB III priedą, tiek kitiems donorams pagal direktyvos II priedą;

               (2)

               Europos ligų prevencijos ir kontrolės centro (ECDC) pateikti naujausių mokslinių tyrimų duomenys ir praktinė patirtis parodė, kad remiantis dabartinėmis mokslinėmis žiniomis labai sunku nustatyti, kas yra ŽTLV I tipo didelio sergamumo vietovė. Taigi šis tyrimų reikalavimas įgyvendinamas nevienodai;

               (3)

               „sergamumu“ matuojamas naujų ligos ar būklės atvejų skaičius, o „paplitimas“ yra konkrečiu metu konkrečia liga sergančių gyventojų dalis. Praktikoje dažniau turimi paplitimo nei sergamumo duomenys. Be to, paplitimas yra svarbesnis rodiklis nei sergamumas vertinant lėtinės ligos poveikį bendruomenėje bei su juo susijusius poreikius. Todėl siekiant užtikrinti nuoseklesnį ŽTLV I tipo tyrimų reikalavimų įgyvendinimą valstybėse narėse tikslinga nuorodas į didelį sergamumą pakeisti nuorodomis į didelį paplitimą;

               (4)

               Direktyvos 2006/17/EB III priedo 4.2 punkte reikalaujama, kad kraujo mėginiai būtų imami davimo metu tiek lytinių ląstelių partnerių donorystės atveju (netiesioginiam naudojimui), tiek ne partnerių donorystės atveju;

               (5)

               naujausi mokslinių tyrimų lytinių ląstelių partnerių donorystės srityje duomenys parodė, kad reikalavimas atlikti tyrimus nustatytu dažnumu, ne rečiau kaip kas 24 mėnesius, nesumažintų susijusių ląstelių saugos, jeigu audinių įstaigose, kuriose naudojamos pagalbinio apvaisinimo technologijos, būtų įdiegtos atitinkamos saugos ir kokybės užtikrinimo sistemos pagal Direktyvos 2004/23/EB 16 straipsnį. Iki kito tyrimo galima pasikliauti ankstesnio tyrimo, atlikto tam pačiam donorui, rezultatais;

               (6)

               tyrimai kiekvieno davimo metu nepagerina iš partnerių surinktų lytinių ląstelių saugos, tačiau praktinė patirtis rodo, kad šis reikalavimas yra brangus ir sudėtingas tiek pacientams, tiek sveikatos apsaugos sistemoms. Todėl siekiant imtis proporcingesnių siekiamam saugos tikslui veiksmų, tikslinga leisti valstybėms narėms reikalauti atlikti tyrimus ne kiekvieno davimo metu, o nustatytu dažnumu, kurį jos gali nustatyti, ne rečiau kaip kas 24 mėnesius;

               (7)

               šioje direktyvoje nustatytos priemonės atitinka Direktyvos 2004/23/EB 29 straipsniu įsteigto komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2006/17/EB II ir III priedai iš dalies keičiami pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, būtinus, kad būtų laikomasi šios direktyvos, kurie įsigalioja ne vėliau kaip 2014 m. birželio 17 d. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2012 m. lapkričio 26 d.

            Komisijos vardu

            Pirmininkas

         José Manuel BARROSO

      (1)  OL L 102, 2004 4 7, p. 48.

      (2)  OL L 38, 2006 2 9, p. 40.

      PRIEDAS
      Direktyvos 2006/17/EB II ir III priedai iš dalies keičiami taip:

                  1)

                  II priedo 1.2 punktas pakeičiamas taip:

                              „1.2.

                              ŽTLV I tipo antikūnų tyrimai atliekami donorams, kurie gyvena arba kurių kilmės vieta yra didelio šios ligos paplitimo vietovė, arba kurie gyvena su lytiniais parteriais, kilusiais iš tokių vietovių, arba kai donoro tėvai kilę iš tokių vietovių.“;

                  2)

                  III priedas iš dalies keičiamas taip:

                              a)

                              2.4 punktas pakeičiamas taip:

                                          „2.4.

                                          ŽTLV I tipo antikūnų tyrimai atliekami donorams, kurie gyvena arba kurių kilmės vieta yra didelio šios ligos paplitimo vietovė, arba kurie gyvena su lytiniais parteriais, kilusiais iš tokių vietovių, arba kai donoro tėvai kilę iš tokių vietovių.“;

                              b)

                              3.3 punktas pakeičiamas taip:

                                          „3.3.

                                          ŽTLV I tipo antikūnų tyrimai atliekami donorams, kurie gyvena arba kurių kilmės vieta yra didelio šios ligos paplitimo vietovė, arba kurie gyvena su lytiniais parteriais, kilusiais iš tokių vietovių, arba kai donoro tėvai kilę iš tokių vietovių.“;

                              c)

                              4.2 punktas pakeičiamas taip:

                                          „4.2.

                                          Visais donorystės atvejais, išskyrus partnerių donorystę, kraujo mėginiai gaunami kiekvieno davimo metu.
                                          Partnerių donorystės atveju (netiesioginiam naudojimui) kraujo mėginiai gaunami per tris mėnesius prieš pirmąjį davimą. Vėlesniais davimo kartais (kai duoda tas pats donoras) vėlesni kraujo mėginiai gaunami vadovaujantis nacionaliniais teisės aktais, tačiau ne vėliau kaip per 24 mėnesius po ankstesnio kraujo mėginių gavimo.“


title: 2009 m. rugsėjo 16 d. Europos Parlamento ir Tarybos direktyva 2009/114/EB, iš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje (Tekstas svarbus EEE)

text:
20.10.2009

               LT

               Europos Sąjungos oficialusis leidinys

               L 274/25

      EUROPOS PARLAMENTO IR TARYBOS DIREKTYVA 2009/114/EB
   2009 m. rugsėjo 16 d.
   iš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Poreikis kuo labiau išnaudoti šiuolaikinių telekomunikacijų tinklų, ypač judriojo radijo ryšio tinklų, išteklius siekiant Bendrijos ekonominės plėtros pripažintas Tarybos direktyvoje 87/372/EEB (3), papildytoje 1987 m. birželio 25 d. Tarybos rekomendacija dėl viešojo paneuropinio korinio skaitmeninio antžeminio judriojo ryšio suderinto diegimo Bendrijoje (4) ir 1990 m. gruodžio 14 d. Tarybos rezoliucija dėl paneuropinio antžeminio viešojo skaitmeninio judriojo korinio ryšio (GSM) suderinto diegimo Bendrijoje baigiamojo etapo (5). Taip pat pripažinta, kad perėjimas prie antrosios kartos korinio skaitmeninio judriojo ryšio sistemos yra išskirtinė proga sukurti tikrai paneuropinį judrųjį ryšį.

               (2)

               890–915 MHz ir 935–960 MHz dažnių juostos buvo paliktos kiekvienoje valstybėje narėje viešojo paneuropinio korinio skaitmeninio judriojo ryšio paslaugai teikti pagal bendrąją specifikaciją, žinomą GSM pavadinimu. Vėliau GSM sistemai buvo leista naudotis ir taip vadinama išplėtimo juosta (880–890 MHz ir 925–935 MHz) ir minėtų dažnių juostos kartu tapo žinomos kaip 900 MHz juosta.

               (3)

               Po 1987 m. sukurtos naujos skaitmeninio radijo ryšio technologijos, galinčios teikti pažangias paneuropines elektroninių ryšių paslaugas, kurios, esant technologiškai neutralesnėms reguliavimo sąlygoms nei anksčiau, 900 MHz juostoje gali funkcionuoti kartu su GSM. Dėl geresnių sklidimo charakteristikų 900 MHz juosta aprėpia didesnius atstumus nei aukštesnių dažnių juostos, todėl ja šiuolaikines balso, duomenų ir daugialypės terpės perdavimo paslaugas galima platinti mažiau gyvenamose ir kaimo vietovėse.

               (4)

               Išlaikant GSM prieinamumą vartotojams visoje Europoje ir siekiant prisidėti prie vidaus rinkos ir 2005 m. birželio 1 d. Komisijos komunikato iniciatyvos „i2010 – Europos informacinė visuomenė augimui ir užimtumui skatinti“ tikslų, taip pat siekiant kuo labiau padidinti konkurenciją vartotojams suteikus didelį paslaugų ir technologijų pasirinkimą, 900 MHz juosta turėtų būti leista naudotis kitoms papildomų suderinamų ir pažangių paneuropinių paslaugų teikimo technologijoms, kurios vienoje dažnių juostoje funkcionuotų kartu su GSM.

               (5)

               900 MHz juostos naudojimas ateityje, ypač klausimas, ar ilgai GSM bus etaloninė technologija, kadangi techninis sambūvis šioje juostoje yra vidaus rinkai strategiškai svarbus klausimas. Jis turėtų būti vertinamas kartu su kitomis Bendrijos belaidės prieigos politikos problemomis, susijusiomis su būsimosiomis radijo spektro politikos programomis, kurias ketinama tvirtinti remiantis 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (6). Vadovaujantis tomis programomis ir glaudžiai bendradarbiaujant su Radijo spektro politikos grupe (RSPG), įsteigta Komisijos sprendimu 2002/622/EB (7), bus nustatytos politikos gairės ir radijo spektro naudojimo strateginio planavimo tikslai.

               (6)

               Nustačius laisvesnes 900 MHz juostos naudojimo sąlygas, gali būti iškreipta konkurencija. Visų pirma, jei 900 MHz juostoje spektras neskirtas tam tikriems judriojo ryšio operatoriams, išlaidų ir efektyvumo požiūriu tie operatoriai galėtų atsidurti nepalankioje padėtyje, palyginti su operatoriais, galėsiančiais ta juosta teikti 3G paslaugas. Laikydamosi elektroninių ryšių teisinio reguliavimo pagrindų ir ypač 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) (8), valstybės narės gali iš dalies pakeisti ir (arba) persvarstyti spektro naudojimo teises, todėl turi priemonių prireikus tokius galimus iškreipimus šalinti.

               (7)

               Valstybės narės turėtų perkelti iš dalies pakeistą Direktyvą 87/372/EEB į savo nacionalinę teisę per šešis mėnesius nuo šios direktyvos įsigaliojimo dienos. Tai nereiškia, kad valstybės narės savaime privalo keisti galiojančias naudojimo taisykles ar inicijuoti leidimo išdavimo procedūrą, tačiau, kai tik 900 MHz juosta tampa prieinama pagal šią direktyvą, valstybės narės turi vykdyti Direktyvos 2002/20/EB reikalavimus. Tai darydamos jos turėtų visų pirma išnagrinėti, ar dėl šios direktyvos įgyvendinimo galėtų būti iškreipta konkurencija susijusiose judriojo ryšio rinkose. Jei jos nuspręstų, kad konkurencijos iškreipimo galimybė yra, jos turėtų apsvarstyti, ar objektyviai pagrįsta ir proporcinga iš dalies keisti tų operatorių, kuriems suteiktos teisės naudoti 900 MHz dažnius, naudojimosi teises ir, jei tai proporcinga, turėtų persvarstyti tas naudojimosi teises ir jas perskirstyti, siekiant pašalinti tokius iškreipimus. Prieš priimant sprendimą imtis tokių veiksmų, turėtų būti surengta viešoji konsultacija.

               (8)

               Bet kuris pagal šią direktyvą prieinamas spektras turėtų būti priskirtas skaidriai ir taip, kad būtų užtikrinama, jog nebus iškreipta konkurencija atitinkamose rinkose.

               (9)

               Kad toje pačioje juostoje su GSM galėtų funkcionuoti kitos sistemos, žalingųjų trukdžių turėtų būti vengiama taikant technines naudojimo sąlygas, nustatytas kitoms nei GSM 900 MHz juostoje veikiančioms technologijoms.

               (10)

               2002 m. kovo 7 d. Europos Parlamento ir Tarybos sprendimu Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (9) Komisijai leidžiama patvirtinti technines įgyvendinimo priemones, kad būtų užtikrintos suderintos radijo spektro prieinamumo ir efektyvaus naudojimo sąlygos.

               (11)

               Komisijos paprašyta Europos pašto ir telekomunikacijų administracijų konferencija (toliau – CEPT) parengė technines ataskaitas, kuriose įrodyta, kad UMTS sistemos (Universalioji mobiliųjų telekomunikacijų sistema) ir GSM sistemos gali kartu funkcionuoti 900 MHz juostoje. Todėl 900 MHz juosta turėtų būti atverta UMTS, sistemai, kuri gali funkcionuoti su GSM sistemomis, taip pat kitoms sistemoms, kai tik gali būti įrodyta, kad jos gali funkcionuoti kartu su GSM sistemomis, pagal Sprendime dėl radijo spektro nustatytą suderintų radijo spektro juostos prieinamumo ir efektyvaus naudojimo sąlygų priėmimo procedūrą. Kai valstybė narė nusprendžia priskirti sistemų naudojimo teises vadovaudamosi UMTS 900 specifikacija, taikant Sprendimą dėl radijo spektro ir vadovaujantis Direktyvos 2002/21/EB nuostatomis užtikrinama, kad tokios sistemos būtų apsaugotos nuo žalingų kitų eksploatuojamų sistemų trukdžių.

               (12)

               Turėtų būti užtikrinta tinkama šia direktyva apimamų juostų naudotojų ir gretimų juostų naudotojų tarpusavio apsauga. Be to, turėtų būti atsižvelgiama į aukštesniais kaip 960 MHz juostos dažniais veiksiančias aviacijos ateities ryšių sistemas, padėsiančias įgyvendinti Bendrijos politikos tikslus šiame sektoriuje. Šiuo klausimu CEPT pateikė techninių patarimų.

               (13)

               Turėtų būti padidintas spektro valdymo ir prieigos prie spektro lankstumas siekiant prisidėti prie elektroninių ryšių vidaus rinkos tikslų. Taigi 900 MHz juosta turėtų būti atvira kitoms sistemoms siekiant teikti kitas paneuropines paslaugas, kai tik įrodoma, kad tos sistemos gali funkcionuoti kartu su GSM.

               (14)

               Kad naujas skaitmenines technologijas būtų leista diegti 900 MHz juostoje greta GSM sistemų, Direktyva 87/372/EEB turėtų būti iš dalies pakeista, o šios juostos paskyrimas išimtinai GSM turėtų būti panaikintas,

         PRIĖMĖ ŠIĄ DIREKTYVĄ:
   1 straipsnis
   Direktyvos 87/372/EEB keitimas
   Direktyva 87/372/EEB iš dalies keičiama taip:

               1.

               1 straipsnis pakeičiamas taip:
               „1 straipsnis
               1.   Laikydamosi pagal 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (10) priimtų techninių įgyvendinimo priemonių, valstybės narės padaro prieinamas 880–915 MHz ir 925–960 MHz dažnio juostas (900 MHz juostą) GSM ir UMTS sistemoms, taip pat kitoms kartu su GSM sistemomis galinčioms funkcionuoti antžeminėms sistemoms, kurios gali teikti elektroninių ryšių paslaugas.
               2.   Įgyvendindamos šią direktyvą, valstybės narės išnagrinėja, ar jų teritorijoje galiojantys 900 MHz juostos priskyrimai konkuruojantiems judriojo ryšio operatoriams galėtų iškreipti konkurenciją susijusiose judriojo ryšio rinkose, ir, jei pateisinama ir proporcinga, imasi priemonių pagal 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) (11) 14 straipsnį tokiems iškreipimams pašalinti.

               2.

               2 straipsnis pakeičiamas taip:
               „2 straipsnis
               Šioje direktyvoje vartojamos šios apibrėžtys:

                           a)

                           „GSM sistema“ – elektroninių ryšių tinklas, kuris atitinka ETSI paskelbtus GSM standartus, ypač EN 301502 ir EN 301511;

                           b)

                           „UMTS sistema“ – elektroninių ryšių tinklas, kuris atitinka ETSI paskelbtus UMTS standartus, ypač EN 301 908–1, EN 301 908–2, EN 301 908–3 ir EN 301 908–11.“;

               3.

               3 straipsnis pakeičiamas taip:
               „3 straipsnis
               1.   Valstybės narės užtikrina, kad įsigaliotų įstatymai ir kiti teisės aktai, būtini šiai direktyvai įgyvendinti ne vėliau kaip 2010 m. gegužės 9 d. Jos nedelsdamos pateikia Komisijai tų priemonių tekstus ir tų priemonių bei šios direktyvos atitikties lentelę.
               Valstybės narės, patvirtindamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo būdus nustato valstybės narės.
               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.“;

               4.

               4 straipsnis išbraukiamas.

         2 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  2009 m. vasario 25 d. nuomonė (dar nepaskelbta Oficialiajame leidinyje).

      (2)  2009 m. gegužės 6 d. Europos Parlamento nuomonė (dar nepaskelbta Oficialiajame leidinyje) ir 2009 m. liepos 27 d. Tarybos sprendimas.

      (3)  OL L 196, 1987 7 17, p. 85.

      (4)  OL L 196, 1987 7 17, p. 81.

      (5)  OL C 329, 1990 12 31, p. 25.

      (6)  OL L 108, 2002 4 24, p. 33.

      (7)  OL L 198, 2002 7 27, p. 49.

      (8)  OL L 108, 2002 4 24, p. 21.

      (9)  OL L 108, 2002 4 24, p. 1.

      (10)  OL L 108, 2002 4 24, p. 1.

      (11)  OL L 108, 2002 4 24, p. 21.“;


Svarbus teisinis pranešimas

|

31993L0059

1993 m. birželio 28 d. Tarybos direktyva 93/59/EEB, iš dalies keičianti Direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo

Oficialusis leidinys L 186 , 28/07/1993 p. 0021 - 0027 specialusis leidimas suomių kalba: skyrius 13 tomas 24 p. 0143  specialusis leidimas švedų kalba: skyrius 13 tomas 24 p. 0143  CS.ES skyrius 13 tomas 012 p. 136  - 142 ET.ES skyrius 13 tomas 012 p. 136  - 142 HU.ES skyrius 13 tomas 012 p. 136  - 142 LT.ES skyrius 13 tomas 012 p. 136  - 142 LV.ES skyrius 13 tomas 012 p. 136  - 142 MT.ES skyrius 13 tomas 012 p. 136  - 142 PL.ES skyrius 13 tomas 012 p. 136  - 142 SK.ES skyrius 13 tomas 012 p. 136  - 142 SL.ES skyrius 13 tomas 012 p. 136  - 142

		Tarybos direktyva 93/59/EEB1993 m. birželio 28 d.iš dalies keičianti Direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimoEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi yra svarbu įdiegti vidaus rinkos priemones; kadangi vidaus rinka – tai vidaus sienų neturinti erdvė, kurioje užtikrintas laisvas prekių, asmenų, paslaugų ir kapitalo judėjimas;kadangi 1973 m. lapkričio 22 d. patvirtinta pirmąja Europos Bendrijų aplinkosaugos veiksmų programa [4] raginama atsižvelgti į vėliausią mokslo pažangą kovojant su atmosferos tarša variklinių transporto priemonių išmetamosiomis dujomis ir atitinkamai pataisyti anksčiau priimtas direktyvas; kadangi 1983 m. vasario 7 d. patvirtintoje trečiojoje veiksmų programoje [5] numatyta imtis papildomų priemonių, kad būtų žymiai sumažintas dabartinis variklinių transporto priemonių išmetamų teršalų kiekis;kadangi Direktyva 70/220/EEB [6] yra viena iš EB tipo patvirtinimo tvarkos, kuri buvo įdiegta 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [7], atskirųjų direktyvų;kadangi Direktyvoje 70/220/EEB nustatytos iš tokių transporto priemonių išmetamų anglies monoksido ir nesudeginto angliavandenilio ribinės vertės; kadangi tos ribinės vertės pirmą kartą buvo sumažintos Direktyva 74/290/EEB [8] ir laikantis Direktyvos 77/102/EEB [9], papildytos leistino azoto oksidų kiekio išmetamosiose dujose ribinėmis vertėmis; kadangi šių trijų rūšių teršalų ribinės vertės buvo vėl sumažintos Direktyvomis 78/665/EEB [10], 86/351/EEB [11] ir 88/76/EEB [12], Direktyva 88/436/EEB [13] buvo įvestos dyzelinių variklių išmetamų kietųjų dalelių teršalų ribinės vertės, o Direktyva 89/458/EEB [14] – sugriežtinti automobilių su mažesnio kaip 1400 cm3 darbinio tūrio varikliais išmetamų dujinių teršalų Europos standartai; kadangi remiantis patobulinta europine bandymų tvarka, įskaitant važiavimo ne miestu ciklą ir garuojančių teršalų išmetimo ir su išmetamosiomis dujomis susijusių transporto priemonės sudėtinių dalių reikalavimus, šie standartai buvo pradėti taikyti visiems automobiliams neatsižvelgiant į jų variklio darbinį tūrį ir kadangi Direktyva 91/441/EEB buvo įvesti sugriežtinti kietųjų dalelių teršalų standartai automobiliams su dyzeliniais varikliais;kadangi griežti europiniai standartai galioja tik lengviesiems automobiliams, skirtiems vežti ne daugiau kaip šešis keleivius ir kurių masė yra ne didesnė kaip 2500 kg; kadangi pereinamosios nuostatos dėl kitų kategorijų transporto priemonių, kurioms taikoma Direktyva 70/220/EEB, ypač dėl lengvųjų krovininių automobilių, yra ne tokios griežtos;kadangi griežtesnių standartų poveikis aplinkai labai padidėtų ir paspartėtų, jei valstybėms narėms būtų leista suteikti mokesčių lengvatų perkant naujas transporto priemones, kurios jau atitinka šioje direktyvoje nustatytus reikalavimus;kadangi bendrai sutarta, kad ateityje transporto plėtra Bendrijoje didins aplinkos taršą; kadangi iki šiol transporto priemonių daugėjo sparčiau, nei buvo oficialiai prognozuota; kadangi todėl būtina nustatyti labai griežtus išmetamųjų dujų standartus visoms variklinėms transporto priemonėms;kadangi tyrimų ir plėtros pastangos mažinti variklinių transporto priemonių išmetamų dujų taršą gali būti lemiamas Europos transporto priemonių pramonės konkurencingumo didinimo veiksnys;kadangi Komisijai pavesta reguliariai vertinti vėliausią mokslo pažangą, kuri leistų mažinti variklinių transporto priemonių keliamos oro taršos leistinąsias ribines vertes ir pasikonsultavus su Variklinių transporto priemonių išmetamųjų dujų grupe siūlyti atitinkamas taršos mažinimo priemones;kadangi kitame lengviesiems krovininiams automobiliams nustatytame ribinių verčių mažinimo etape, atlikus atitinkamą techninį įvertinimą, galima būtų sujungti II ir III transporto priemonių kategorijas ir panaikinti specialias ribines vertes, pagal kurias tikrinama produkcijos atitiktis;kadangi, kaip matyti iš Komisijos šios srities atlikto darbo, Bendrijos pramonė turi arba šiuo metu tobulina technologijas, kurios leistų pasiekti, kad transporto priemonės, kurioms taikoma ši direktyva, atitiktų tokio pat griežtumo standartus, kokie taikomi lengviesiems automobiliams, atsižvelgiant į tokių transporto priemonių ypatybes; kadangi siūlomasis standartas turi būti įdiegtas kuo skubiau, kad būtų užtikrintas Komisijos veiksmų prieš kelių transporto keliamą oro taršą nuoseklumas,PRIĖMĖ ŠIĄ DIREKTYVĄ:1 straipsnisDirektyvos 70/220/EEB I, III, IV, V ir IX priedai iš dalies keičiami pagal šios direktyvos priedą.2 straipsnis1. Nuo 1993 m. spalio 1 d. valstybės narės neturi teisės dėl su oro tarša išmetamosiomis dujomis susijusių priežasčių:- atsisakyti variklinių transporto priemonių tipui suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje nurodytą dokumentą arba suteikti nacionalinį tipo patvirtinimą,- uždrausti naudoti transporto priemones,jei tokio tipo variklinių transporto priemonių išmetamosios dujos atitinka Direktyvos 70/220/EEB su pakeitimais, padarytais šia direktyva, reikalavimus.2. Nuo 1993 m. spalio 1 d. valstybės narės:- nebesuteikia variklinių transporto priemonių tipui EEB tipo patvirtinimo ir neišduoda Direktyvos 70/156/EEB 10 straipsnio 1 dalies paskutinėje įtraukoje nurodyto dokumento,- nesuteikia nacionalinio tipo patvirtinimo variklinei transporto priemonei,jei jos išmetamosios dujos neatitinka Direktyvos 70/220/EEB su pakeitimais, padarytais šia direktyva, reikalavimų.3. Nuo 1994 m. spalio 1 d. valstybės narės draudžia naudoti transporto priemones, kurių išmetamosios dujos neatitinka Direktyvos 70/220/EEB su pakeitimais, padarytais šia direktyva, reikalavimų.3 straipsnisValstybės narės gali priimti nuostatas dėl mokesčių lengvatų tik toms transporto priemonėms, kurios atitinka šios direktyvos reikalavimus. Tokios lengvatos turi atitikti Sutarties nuostatas ir tokius reikalavimus:- jos turi būti taikomos visoms naujoms transporto priemonėms, kuriomis siūloma prekiauti valstybės narės rinkoje ir kurios jau atitinka šios direktyvos reikalavimus,- jos turi nustoti galioti nuo 2 straipsnio 3 dalyje nurodytų datų, kai įsigalios privalomos naujų transporto priemonių išmetamųjų dujų vertės,- jų dydis kiekvienam transporto priemonių tipui turi būti kur kas mažesnis už tikrąją montuotinos įrangos ir jos sumontavimo transporto priemonėje vertę.Apie bet kokius planus įvesti ar papildyti pirmoje pastraipoje nurodytas mokesčių lengvatas Komisija informuojama prieš pakankamai laiko, kad galima būtų pateikti atsiliepimus.4 straipsnisKomisija Sutartyje nurodytomis sąlygomis iki 1994 m. gruodžio 31 d. priima sprendimą dėl pasiūlymo dar labiau sumažinti ribines vertes, kurį ji pateiks iki 1993 m. gruodžio 31 d.Suteikiant naujus tipo patvirtinimus I kategorijos transporto priemonėms sumažintos ribinės vertės, nurodytos Direktyvos 70/220/EEB su pakeitimais, padarytais šia direktyva, I priedo 5.3.1.4 papunktyje, netaikomos iki 1996 m. sausio 1 d., o II ir III kategorijos transporto priemonėms – iki 1997 m. sausio 1 d.; tos vertės gali būti orientacinės nauja direktyva nustatant mokesčių lengvatas.Produkcijos kontrolės padidintos ribinės vertės (nurodytos I priedo 7.1.1 punkte esančioje lentelėje) nustoja galioti pradėjus taikyti antroje pastraipoje nurodytas sumažintas ribines vertes.5 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1993 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.6 straipsnisŠi direktyva skirta valstybėms narėms.Priimta Liuksemburge, 1993 m. birželio 28 d.Tarybos varduPirmininkasS. Auken[1] OL C 100, 1992 4 22, p. 7.[2] OL C 305, 1992 11 23, p. 120 irOL C 176, 1993 6 28.[3] OL C 313, 1992 11 30, p. 11.[4] OL C 112, 1973 12 20, p. 1.[5] OL C 46, 1983 2 17, p. 1.[6] OL L 76, 1970 4 6, p. 1. Direktyva su paskutiniais pakeitimais, padarytais Direktyva 91/441/EEB (OL L 242, 1991 8 30, p. 1).[7] OL L 42, 1970 2 23, p. 1. Direktyva su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1).[8] OL L 159, 1974 6 15, p. 61.[9] OL L 32, 1977 2 3, p. 32.[10] OL L 223, 1978 8 14, p. 48.[11] OL L 197, 1983 7 20, p. 1.[12] OL L 36, 1988 2 9, p. 1.[13] OL L 214, 1988 8 6, p. 1.[14] OL L 226, 1989 8 3, p. 1.--------------------------------------------------PRIEDASDIREKTYVOS 70/220/EEB PRIEDŲ PAKEITIMAII PRIEDAS1.Punktas 5.2.1. pakeičiamas taip:"5.2.1. Su transporto priemonėmis, turinčiomis priverstinio uždegimo variklį, daromi tokie bandymai:I tipas : (vidutinio dujų išmetimo pro išmetimo vamzdį imitavimas paleidus šaltą variklį)II tipas : (anglies monoksido išmetimas varikliui veikiant tuščiąja eiga)III tipas : (karterio dujų išmetimas)IV tipas : (garavimas)V tipas : (taršą mažinančių įtaisų patvarumas)."2.5.2.2 punktas naikinamas.3.5.2.3 punktas pakeičiamas ir išdėstomas taip:"5.2.3. Su transporto priemonėmis, turinčiomis slėginio uždegimo variklį, daromi tokie bandymai:- I tipas: (vidutinio dujų išmetimo pro išmetimo vamzdį imitavimas paleidus šaltą variklį)- V tipas: (taršą mažinančių įtaisų patvarumas)."4.5.2.4 punktas naikinamas.5.1.5.2 lentelė pakeičiama ir išdėstoma taip:"1.5.2 lentelėSkirtingi tipo patvirtinimo ir pratęsimo būdaiTipo patvirtinimo bandymas | M ir N kategorijų transporto priemonės su priverstinio uždegimo varikliais | M1 ir N1 kategorijų transporto priemonė su slėginio uždegimo varikliais |I tipas | Taip (masė ≤ 3,5 t) | Taip (masė ≤ 3,5 t) |II tipas | Taip (masė > 3,5 t) | — |III tipas | Taip | — |IV tipas | Taip (masė ≤ 3,5 t) | — |V tipas | Taip (masė ≤ 3,5 t) | Taip (masė ≤ 3,5 t) |Pratęsimo sąlygos | 6 skirsnis | —6 skirsnis—M2 ir N2standartinė masė ne didesnė kaip 2840 kg" |6.5.3.1.2.1 paragrafas pakeičiamas ir išdėstomas taip:"5.3.1.2.1. Bandymas, trunkantis…"(toliau kaip tekste).7.5.3.1.2.4 paragrafas naikinamas.8.5.3.1.4 papunktis:—antras sakinys pakeičiamas ir išdėstomas taip:"Kiekvieno bandymo rezultatai dauginami iš…"(toliau kaip tekste),—lentelė pakeičiama ir išdėstoma taip:"Transporto priemonių kategorija | Standartinė masė | Ribinės vertės || | RW (kg) | Anglies monoksido masė | Angliavandenilių ir azoto oksidų mišinio masė | [1]Dalelių masė |L1 (g/km) | L2 (g/km) | L3 (g/km) |M [2] | visos | 2,72 | 0,97 | 0,14 |N1 [3] | I kategorija | RW ≤ 1250 | 2,72 | 0,97 | 0,14 |II kategorija | 1250 < RW ≤ 1700 | 5,17 | 1,4 | 0,19 |III kategorija | 1700 < RW | 6,9 | 1,7 | 0,25 |9.5.3.2.1 papunktis pakeičiamas ir išdėstomas taip:"5.3.2.1. Šis bandymas atliekamas su transporto priemonėmis, turinčiomis priverstinio uždegimo variklį, kurioms neskirtas 5.3.1 punkte nurodytas bandymas."10.5.3.2.2 papunktis pakeičiamas ir išdėstomas taip:"5.3.2.2. Bandant pagal IV priedo reikalavimus, anglies monoksido tūris išmetamosiose dujose, varikliui dirbant tuščiąja eiga ir esant gamintojo nurodytiems nustatymams, neturi būti didesnis kaip 3,5 % ir neturi viršyti tame priede nurodytų reguliavimo ribų daugiau kaip 4,5 %."11.5.3.4.1 papunktis pakeičiamas ir išdėstomas taip:"5.3.4.1. Šis bandymas atliekamas su visomis 1 skirsnyje nurodytomis transporto priemonėmis, išskyrus turinčias slėginio uždegimo variklį."12.5.3.5.1 papunkčio pirmas sakinys pakeičiamas ir išdėstomas taip:"5.3.5.1. Šis bandymas atliekamas su visomis 1 skirsnyje nurodytomis transporto priemonėmis, kurioms skirtas 5.3.1 punkte nurodytas bandymas"(toliau kaip tekste).13.6.1.1 punktas pakeičiamas ir išdėstomas taip:"6.1.1. Skirtingos standartinės masės transporto priemonių tipai.6.1.1.1. Transporto priemonių tipui suteiktas tipo patvirtinimas gali būti pratęstas tik tada, jei jų standartinei masei reikia tik vienu aukštesnio ar bet kurio žemesnio inercijos ekvivalento.6.1.1.2. Jei 5.3.1.4 papunkčio 2 pastaboje nurodytų N1 ir M kategorijų transporto priemonių tipo, kuriam prašoma pratęsti tipo patvirtinimą, standartinei masei pasiekti reikia smagračio, kurio inercijos ekvivalentas aukštesnis, negu naudojamas jau patvirtinto tipo automobiliuose, patvirtinimas pratęsiamas, jei jau patvirtintos transporto priemonės teršalų masė neviršija tai transporto priemonei nustatytų ribų."14.7.1.1 punkto lentelė pakeičiama ir išdėstoma taip:"Transporto priemonių kategorija | Standartinė masė | Ribinės vertės |RW (kg) | Anglies monoksido masė | Angliavandenilių ir azoto oksidų mišinio masė | [4]Dalelių masė |L1 (g/km) | L2 (g/km) | L3 (g/km) |M [5] | visos | 3,16 | 1,13 | 0,18 |N1 [6] | RW ≤ 1250 | 3,16 | 1,13 | 0,18 |1250 < RW ≤ 1700 | 6,0 | 1,6 | 0,22 |1700 < RW | 8,0 | 2,0 | 0,29 |15.8 skyrius:—8.1 poskyris naikinamas,—8.2 poskyrio antra įtrauka pakeičiama ir išdėstoma taip:"– nuostatos, skirtos M1 (2) kategorijos transporto priemonėms su didesnės kaip 2 litrų talpos priverstinio uždegimo varikliais, išdėstytos Direktyvos 70/220/EEB su pakeitimais, padarytais Direktyva 88/76/EEB, I priede."—8.3 poskyris pakeičiamas ir išdėstomas taip:"Tvirtinant M1 (2) kategorijos transporto priemonių tipą – iki 1994 m. liepos 1 d., o pirmą kartą atiduodant naudoti – iki 1994 m. gruodžio 31 d.,tvirtinant N1 (3) kategorijos transporto priemonių tipą – iki 1994 m. spalio 1 d., o pirmą kartą atiduodant naudoti – iki 1995 m. spalio 1 d.,transporto priemonių su tiesioginio įpurškimo tipo slėginio uždegimo varikliais angliavandenilių, azoto oksidų ir dalelių bendra masės ribine verte laikoma vertė, gaunama padauginus L2 ir L3 dydžius iš 5.3.1.4 lentelės (tipo patvirtinimui) ir 7.1.1.1 lentelės (atitikties patikrinimui) iš koeficiento 1,4.(2) Žr. 5.3.1.4 papunkčio 2 pastabą.(3) Žr. 5.3.1.4 papunkčio 3 pastabą."III PRIEDAS16.2.3.1 punktas:—Antroji pastraipa pakeičiama tokiomis trimis pastraipomis:"M1 (2) kategorijos transporto priemonėms, kurių didžiausia variklio galia yra ne didesnė kaip 30 kW, o didžiausias greitis ne didesnis kaip 130 km/h, iki 1994 m. liepos 1 d. didžiausias užmiesčio ciklo (antra dalis) greitis yra 90 km/h.N1 (3) kategorijos transporto priemonėms, kurių galios ir masės santykis yra ne didesnis kaip 30 kW/t (4), o didžiausias greitis ne didesnis kaip 130 km/h, iki 1996 m. sausio 1 d. (I kategorijai) ir iki 1997 m. sausio 1 d. (II ir III kategorijai) didžiausias užmiesčio ciklo (antra dalis) greitis yra 90 km/h.Vėliau nurodytų datų transporto priemonės, kurios negalės pasiekti darbo ciklui reikiamo pagreičio ir didžiausio greičio, turės būti bandomos nuspaudus akceleratoriaus pedalą iki galo, kol dar kartą bus pasiektos reikiamos darbo parametrų kreivės vertės. Nukrypimai nuo darbo ciklo turi būti užregistruoti bandymų ataskaitoje.(2) Žr. 5.3.1.4 papunkčio 2 pastabą.(3) Žr. 5.3.1.4 papunkčio 3 pastabą.(4) Techniškai leidžiama pakrovimo masė – kaip nustatyta gamintojo."17.7.1 poskyris pakeičiamas ir išdėstomas taip:"7.1. Mėginių ėmimasMėginiai pradedami imti prasidėjus pirmajam paprastajam miesto ciklui, apibrėžtam 6.2.2 punkte, ir baigiami imti pasibaigus užmiesčio ciklo (antra dalis) paskutiniam tuščiosios eigos laikotarpiui.".IV PRIEDAS18.2.2 poskyris pakeičiamas ir išdėstomas taip:"2.2. Bandymo metu aplinkos temperatūra turi būti nuo 293 iki 303 °K (20–30 °C).Variklis turi būti pašildytas, kad visų aušinimo ir tepimo medžiagų temperatūra ir tepimo medžiagų slėgis taptų pusiausvyra."19.2.5.2.1 papunktis pakeičiamas ir išdėstomas taip:"2.5.2.1. Iš pradžių išmatuojama esant gamintojo nustatytų sąlygų nustatymams."V PRIEDAS20.2.1 poskyris pakeičiamas ir išdėstomas taip:"2.1. III tipo bandymas atliekamas su transporto priemonėmis, turinčiomis priverstinio uždegimo variklį, su kuriuo buvo atlikti I arba III tipo bandymai."IX PRIEDAS21.II DALIS1.5 poskyris naikinamas.[1] "Slėginio uždegimo varikliams.[2] "Išskyrus:- "transporto priemones, skirtas daugiau kaip šešiems keleiviams, įskaitant vairuotoją, vežti,- "transporto priemones, kurių didžiausia masė yra didesnė kaip "2500" kg.[3] "Ir 2 išnašoje nurodytos M kategorijos transporto priemonės."[4] "Slėginio uždegimo varikliams.[5] "Žr. 5.3.1.4 papunkčio 2 pastabą.[6] "Žr. 5.3.1.4 papunkčio 3 pastabą."--------------------------------------------------


Svarbus teisinis pranešimas

|

31985L0591

1985 m. gruodžio 20 d. Tarybos direktyva dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą

Oficialusis leidinys L 372 , 31/12/1985 p. 0050 - 0052 specialusis leidimas suomių kalba: skyrius 13 tomas 15 p. 0015  specialusis leidimas ispanų kalba: skyrius 13 tomas 19 p. 0054  specialusis leidimas švedų kalba: skyrius 13 tomas 15 p. 0015  specialusis leidimas portugalų kalba skyrius 13 tomas 19 p. 0054  CS.ES skyrius 13 tomas 008 p. 83  - 85 ET.ES skyrius 13 tomas 008 p. 83  - 85 HU.ES skyrius 13 tomas 008 p. 83  - 85 LT.ES skyrius 13 tomas 008 p. 83  - 85 LV.ES skyrius 13 tomas 008 p. 83  - 85 MT.ES skyrius 13 tomas 008 p. 83  - 85 PL.ES skyrius 13 tomas 008 p. 83  - 85 SK.ES skyrius 13 tomas 008 p. 83  - 85 SL.ES skyrius 13 tomas 008 p. 83  - 85

		Tarybos direktyva1985 m. gruodžio 20 d.dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą(85/591/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi žmonėms vartoti skirtų maisto produktų gamyba, perdirbimas, pardavimas ir vartojimas yra labai svarbus Europos ekonominėje bendrijoje;kadangi šiam tikslui naudojami bandinių ėmimo ir analizės metodai gali turėti tiesioginės įtakos bendrosios rinkos kūrimui ir veikimui; kadangi dėl to jie turėtų būti suderinti;kadangi šių bandinių ėmimo ir analizės metodų nustatymas yra tik mokslinio ir techninio pobūdžio priemonė; kadangi yra būtina greitai parengti šių metodų parengimo, tobulinimo ir papildymo tvarką; kadangi tam, kad būtų lengviau imtis tokių priemonių, turėtų būti nustatyta glaudaus valstybių narių ir Komisijos bendradarbiavimo Maisto produktų nuolatiniame komitete tvarka,PRIĖMĖ ŠIĄ DIREKTYVĄ:1 straipsnis1. Tais atvejais, kai būtina įvesti Bendrijos bandinių ėmimo ar analizės metodus, taikomus nustatant maisto produkto sudėtį, gamybos sąlygas, įpakavimą ar ženklinimą, tokius metodus 4 straipsnyje nustatyta tvarka priima Komisija arba, atitinkamais atvejais, Taryba.2. Šio straipsnio 1 dalis nepažeidžia jokių šiuo metu galiojančių arba vėliau pagal tam tikras Bendrijos taisykles priimtų konkrečių nuostatų.3. Norint nuspręsti, ar yra būtina įvesti šio straipsnio 1 dalyje nurodytas priemones, pirmiausia bus atsižvelgiama į šiuos kriterijus:a) į būtinybę užtikrinti, kad Bendrijos teisės normos yra taikomos vienodai;b) į prekybos kliūtis Bendrijos viduje;c) į a ir b punktuose pateiktų kriterijų nuolatinį arba besikartojantį pobūdį.2 straipsnis1. 1 straipsnyje nurodytose direktyvose atsižvelgiama į mokslinių ir techninių žinių lygį, ypač į patikrintus bandinių ėmimo ir analizės metodus.2. Šios direktyvos nustato valstybėms narėms atitinkamus direktyvų įgyvendinimo terminus.3. 1 straipsnio 1 dalyje numatytų priemonių įvedimas netrukdo valstybėms narėms naudoti kitus išbandytus ir moksliškai pagrįstus įteisintus metodus, jei tai netrukdo laisvai judėti produktams, kurie, remiantis Bendrijos metodais, pripažinti atitinkančiais taisykles. Tačiau kai rezultatai aiškinami skirtingai, lemia rezultatai, gauti naudojant Bendrijos metodus.4. Pateiktieji analizės metodai atitinka priede nustatytus kriterijus.5. Nepažeidžiant 3 straipsnio, valstybės narės prašymu jau priimtose direktyvose, atsižvelgiant į pagausėjusias žinias mokslo ir technikos srityse, jei reikia, 4 straipsnyje nustatyta tvarka gali būti padaryta būtinų pakeitimų.3 straipsnis1. Jeigu valstybė narė turi išsamių įrodymų, kad pagal 1 straipsnį priimta priemonė konkrečiu atveju netinka dėl techninių priežasčių arba yra nepakankamai įtikinama tiriant svarbų sveikatos klausimą, tokia valstybė narė savo teritorijoje gali laikinai netaikyti šios priemonės, tačiau tik tuo konkrečiu atveju. Ji tuojau pat apie tai praneša kitoms valstybėms narėms ir Komisijai bei pateikia savo sprendimo pagrindimą.2. Komisija kuo greičiau ištiria valstybės narės pateiktus įrodymus ir tariasi su valstybėmis narėmis 4 straipsnyje minėtame Maisto produktų nuolatiniame komitete, o paskui nedelsdama pateikia savo nuomonę ir imasi atitinkamų priemonių.3. Jeigu Komisija mano, kad yra būtini pagal 1 straipsnį priimtos priemonės pakeitimai, norint išspręsti straipsnio 1 dalyje paminėtus sunkumus, ji pasiūlo taikyti 4 straipsnyje nurodytą tvarką. Valstybė narė, kuri laikinai netaiko Bendrijos priemonės, gali tokiu atveju ir toliau taip elgtis, kol neįsigalioja pakeitimai.4 straipsnis1. Kai yra taikoma šiame straipsnyje nurodyta tvarka, Komiteto pirmininkas savo iniciatyva arba valstybės narės atstovui prašant perduoda klausimą Nuolatiniam maisto produktų komitetui, įkurtam Sprendimu 69/414/EEB [4] (toliau - Komitetas).2. Komisijos atstovas pateikia Komitetui priemonių, kurios turi būti patvirtintos, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama 45 balsų dauguma, valstybių narių balsus skaičiuojant taip, kaip nustatyta Sutarties 148 straipsnio 2 dalyje. Pirmininkas nebalsuoja.3. a) Komisija patvirtina numatytas priemones, jeigu jos atitinka Komiteto nuomonę;b) kai numatytos priemonės neatitinka Komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma;c) jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija.5 straipsnisValstybės narės per dvejus metus nuo pranešimo apie šią direktyvą [5] dienos patvirtina ir paskelbia priemones, būtinas šios direktyvos atitikimui. Apie tai jos nedelsdamos praneša Komisijai.6 straipsnisŠi direktyva skirta valstybėms narėms.Priimta Briuselyje, 1985 m. gruodžio 20 d.Tarybos varduPirmininkasR. Steichen[1] OL C 53,1984 2 24, p. 9.[2] OL C 46, 1985 2 18, p. 95.[3] OL C 44, 1985 2 15, p. 1.[4] OL L 291, 1969 11 19, p. 9.[5] Valstybėms narėms apie šią direktyvą buvo pranešta 1985 m. gruodžio 23 d.--------------------------------------------------PRIEDAS1. Analizės metodai, kurie turi būti aptarti prieš priimant juos pagal šios direktyvos nuostatas, tiriami atsižvelgiant į šiuos kriterijus:i) specifiškumą;ii) tikslumą;iii) preciziškumą, pakartojamumą vienoje laboratorijoje ir atkuriamumo įvairavimą vienoje laboratorijoje ir tarp įvairių laboratorijų;iv) aptikimo ribą;v) jautrumą;vi) tinkamumą ir galimybę taikyti praktiškai;vii) pageidaujant, gali būti parinkti ir kiti kriterijai.2. Priedo 1 dalies iii punkte nurodytos preciziškumo vertės, gaunamos atlikus bendrą bandymą pagal tarptautiniu būdu pripažintą protokolą dėl bendrų bandymų (pvz., Tarptautinės standartizacijos organizacijos "Bandymų metodų preciziškumas" ISO 5725/1981). Pasikartojimo ir atitikimo vertės išreiškiamos tarptautiniu būdu pripažinta forma (pvz., 95 % patikimumo intervalais, kaip nustatyta ISO 5725/1981). Bendro bandymo rezultatai skelbiami arba laisvai prieinami.3. Analizės metodams, taikomiems įvairioms prekių grupėms, teikiama pirmenybė atskiroms prekėms taikomų metodų atžvilgiu.4. Pagal šią direktyvą priimtų analizės metodų redakcija turėtų atitikti Tarptautinės standartizacijos organizacijos rekomenduojamą standartinę formą analizės metodams.--------------------------------------------------